Έλφγκιφου του Νορθάμπτον

O γιος της Χάρολντ και ο θετός γιος της Αρθακανούτος κληρονόμοι του θρόνου της Αγγλίας

Όταν ο Σβεν ο Διχαλογένης επιτέθηκε στην Αγγλία πολλοί αριστοκράτες ιδιαίτερα Σκανδιναβικής καταγωγής του δήλωσαν την πίστη τους, για να ανταποδώσει ο Σβεν πάντρεψε τον νεαρό γιο του Κνούτο με την Έλφγκιφου του Νορθάμπτον. Ο Σβεν κατέκτησε ολόκληρη την Αγγλία τον Δεκέμβριο του 1013, ανακηρύχτηκε βασιλιάς αλλά πέθανε σε πέντε μόλις βδομάδες. Ο εξόριστος Έθελρεντ του Ουέσσεξ έστειλε τότε στρατό να πιέσει τον Κνούτο να επιστρέψει πίσω στην Δανία. Ο ιστορικός Ίαν Χάουαρντ αναφέρει ότι ο Κνούτος άφησε πίσω στην Δανία την σύζυγο του Έλφγκιφου και τον νεογέννητο γιο τους Σβεν από φόβο μήπως τους συλλάβει ο Έθελρεντ και τους σκοτώσει, αργότερα γέννησε και δεύτερο γιο τον Χάρολντ τον Λαγοπόδαρο (1016). Την επόμενη περίοδο ανέλαβε τον έλεγχο διακυβέρνησης σε ολόκληρη την Δανία.
Οι δυο γιοι της με τον Κνούτο έγιναν εξέχουσες φυσιογνωμίες στην αυτοκρατορία του πατέρα τους χωρίς ιδιαίτερη αντίσταση. Μετά την κατάκτηση της Αγγλίας (1016) ο Κνούτος παντρεύτηκε σε δεύτερο γάμο του την Έμμα της Νορμανδίας χήρα του Έθελρεντ αλλά χωρίς να αποκηρύξει την πρώτη σύζυγο του, ήταν μια πρακτική για την οποία έμεινε γνωστός ως "σειριακά μονογαμικός".  Ο Τίμοθι Ντάλτον ανέλυσε εκτεταμένα την κατάσταση του Κνούτου με τους δυο γάμους του και τις δυο χώρες που κυβερνούσε. Οι δυο γιοι της Έμμας από τον πρώτο της γάμο Άλφρεντ Έθελινγκ και Εδουάρδος ο Εξομολογητής απέκτησαν επίσης δικαιώματα στον θρόνο του συζύγου της.
Μετά την ανατροπή και τον θάνατο του Όλαφ Β΄ της Νορβηγίας ο Κνούτος έστειλε την πρώτη σύζυγο του Έλφγκιφου μαζί με τον μεγαλύτερο γιο τους Σβεν να κυβερνήσουν την Νορβηγία (1030). Ο αυταρχισμός τους έφερε πολλές αντιδράσεις, οδήγησε στην εξέγερση και στην συνέχεια στην ανατροπή τους (1035), ο Σβεν με την μητέρα του δραπέτευσαν στην Δανία στην αυλή του ετεροθαλούς αδελφού του Αρθακανούτου όπου και πέθανε λίγους μήνες αργότερα απο τα τραύματα του (1036). Η βασιλεία της Έλφγκιφου παρέμεινε γνωστή στην Νορβηγία ως "τον καιρό της Αλφίφα" με πολύ άσχημες αναμνήσεις για την αυταρχική βασιλεία, τα σκληρά μέτρα και τους ψηλούς φόρους.

Σφετερισμός του θρόνου από τον Χάρολντ

Ο Κνούτος πέθανε στο Σάφτεσμπουρι (1035), ο Συμεών του Ντάρχαμ (1060 - 1129) και ο Αδάμ της Βρέμης αναφέρουν ότι ο Κνούτος είχε κληροδοτήσει τον θρόνο της Αγγλίας στον Χάρολντ τον Λαγοπόδαρο, αντίθετα τα Σάγκας της Έμμας της Νορμανδίας αναφέρουν ότι τον κληροδότησε στην ίδια και στον γιο της Αρθακανούτο. Η Έλφγκιφου κατάφερε να πετύχει να είναι ο δικός της γιος ο επόμενος βασιλιάς της Αγγλίας. Η Έλφγκιφου επέστρεψε στην Αγγλία (1036) ενώ ο Αρθακανούτος παρέμεινε στην Δανία επειδή βρισκόταν σε πόλεμο με τον Μάγκνους τον Καλό και τον Σουηδό βασιλιά Άνουντ Ιάκωβο, οι δυο γιοι της Έμμας από τον πρώτο της γάμο παρέμειναν στην Νορμανδία. Με την βοήθεια των οπαδών της κατάφερε να στέψει τον γιο της βασιλιά της Αγγλίας ενώ σύμφωνα με τον συγγραφέα Φρανκ Στέντον (1880 - 1967) η ίδια ήταν ο πραγματικός κυβερνήτης ολόκληρης της Αγγλίας αν όχι ενός τμήματος της.
Το Αγγλοσαξωνικό Χρονικό περιγράφει ότι ο Χάρολντ αναχώρησε από το Σάφτεσμπουρι όπου πέθανε ο Κνούτος στις 12 Νοεμβρίου και έφτασε στο Ουιντσέστερ όπου έγινε η ταφή, ο Χάρολντ άρπαξε όλους τους πολύτιμους θησαυρούς τους οποίους κατείχε ο πατέρας του.
Το έγγραφο Ε στο Αγγλοσαξωνικό χρονικό τονίζει τις συμπάθειες του Γκόντγουιν και την σύγκλιση της συνέλευσης στην Οξφόρδη στην οποία ο Χάρολντ ανακηρύχτηκε βασιλιάς σε ολόκληρη την Αγγλία (1037), ιδιαίτερα μεγάλη ήταν η υποστήριξη στα τμήματα βόρεια του Τάμεση που είχαν συγκεντρωθεί οι οπαδοί της μητέρας του. 
Αρχικά είχε την υποστήριξη μονάχα του κόμη Λέοφρικ ο οποίος κυριαρχούσε στα βόρεια, ο Λέοφρικ είχε συγκαλέσει την συνέλευση στην οποία ο Χάρολντ ανακηρύχτηκε βασιλιάς της Αγγλίας. Ο Γκούντγουιν ο οποίος ζούσε μαζί με την μητέρα του Αρθακανούτου Έμμα της Νορμανδίας στο Ουίντσεστερ αντιτάχθηκε στην απόφαση αυτή, όταν ο Γκόντγουιν υποστήριξε τον Χάρολντ η Έμμα αναγκάστηκε να δραπετεύσει στην Δανία να συναντήσει τον γιο της, ο Χάρολντ έγινε τότε ο μοναδικός αναμφισβήτητος βασιλιάς σε ολόκληρη την Αγγλία.